text: Li rois Crompars ot enpensé
   Qu'il ne trairoit vers la cité
   Jusqu’à tant qu'il seroit tous nuis ;
   Car moult redoutoit les anuis
   De plenté de gent encontrer.
   Pour ce li plot à demorer.
   Et moult bien enpensé avoit
   Que seur son cheval pas n'iroit,
   Mais à pié le passet soué ;
   Car trop seroient regardé
   Se seur le cheval i entroit.
   En tel maniere fais estoit
   Li chevaus que m'orrez conter ;
   Car on ne doit riens trespasser
   En nule estoire veritable,
   Si c'on puet faire en une fable
   PageV01P206
   Ou en antroignes, ou en songes,
   Ou en trufes, ou en mençonges.
   Mais d'estoires d'autorité
   Doit on dire la verité.
  